**Fredag 27. januar bidrar Riddu Riđđu festivalen med et særegent arktisk innslag på Arctic Frontier’s siste dag.**

På arrangementet «PechaKucha Night» skal en av Sápmis fremste live artister, Elle Márjá Eira bidra med en helt spesiell opptreden. Konserten blir en hyllest til kunstbevegelsen «Pile o Sápmi» som i disse dager har markert seg sterkt i Tromsø’s bybilde. « Pile o Sápmi» består av samiske kunstnere som ønsker å belyse rettighetskampen som nå pågår i Norge om statlig tvangsredusering av rein.

Gjennom sin musikk forteller Elle Márjá om personlige historier fra sin bakgrunn som reindriftssame. Hun har fått strålende kritikker både i Norge og i utlandet, og hun hylles for visuelle, gripende og unike konserter. Hennes debutplate lanseres i 2017.

Arrangementet er et samarbeid mellom Riddu Riđđu, Arctic Frontiers, UIT Norges arktiske universitet, Pecha Kucha Tromsø og Studentsamfunnet Driv.

Konsertstedet er Studentsamfunnet Driv, Isbjørn scene kl 19:00. Gratis inngang, 18 år aldersgrense.

Kontaktperson:

Karoline Trollvik: + 47 971 07129